বান্দরবান প্রতিনিধি, বাংলাদেশনিউজ২৪x৭.কম  বান্দরবানে রাজভিলা ও রাজস্থলী সীমানার মাঝামাঝি এলাকায় সেনাবাহিনী অভিযান চালিয়ে একটি চাইনিজ ৯এমএম পিস্তল, ১টি ম্যাগাজিন ও একটি রিভলবারসহ ২৪ রাউন্ড তাজা গুলি উদ্ধার করেছে।  বৃহস্পতিবার ভোর রাত সাড়ে ৩টায় বান্দরবান সদর জোন কমান্ডার লে: কর্ণেল মো:  মাহাবুবুর রশীদ নেতৃত্বে সেনা সদস্যরা বিশেষ গোয়েন্দা তথ্যের ভিত্তিতে অভিযান চালানো হয় সন্ত্রাসীদের গোপন আস্তানায়। সেখান থেকে উদ্ধার করা হয় ওইসব অস্ত্র ও গোলা বারুদ।  বান্দরবান সদর জোন কমান্ডার লে: কর্ণেল মো: মাহাবুবুর রশীদ সাংবাদিকদের জানান, বান্দরবান সদর উপজেলার রাজভিলা ইউনিয়ন এলাকার সীমানা ও রাঙ্গামাটি জেলার রাজস্থলি উপজেলা সীমানার মাঝখানে গহিন অরণ্যে সন্ত্রাসীদের অস্থায়ী গোপন আস্তানায় অভিযান চালিয়ে একটি চাইনিজ ৯এমএম পিস্তল, ১টি ম্যাগাজিন ও একটি রিভলবারসহ ২৪ রাউন্ড তাজা গুলি উদ্ধার করা হয়। সন্ত্রাসীরা ওই  জায়গায় থেকে ব্যবসায়ীদের কাছ থেকে কাঠ, বাঁশসহ বিভিন্ন মালামালের চাঁদা আদায় করার নিরাপদ স্থান হিসেবে ব্যবহার করে আসছে। সন্ত্রাসী গ্রেপ্তার অভিযান অব্যাহত থাকবে বলে সাংবাদিকদের জানান।  বাংলাদেশনিউজ২৪x৭.কম/প্রতিনিধি/এসএ.